ALGTEKST-TERVIKTEKST

Kinnitatud õppeprorektori korraldusega nr 97

Redaktsiooni jõustumise kuupäev: 08.05.2025

Külalisüliõpilaseks kandideerimise kord

1. **Üldsätted**
   1. Tallinna Tehnikaülikooli (edaspidi *TalTech*) üliõpilasel on võimalik õpingute ajal kandideerida välisriigi kõrgkooli õppima või välispraktikale Erasmus+ programmi, TalTechi ja välisriigi kõrgkooli vahel sõlmitud kahepoolsete lepingute alusel või oma algatusel.
   2. Käesolev kord (edaspidi *kord*) reguleerib TalTechi üliõpilase füüsilist õpirännet välisriigi kõrgkooli või praktikale, lühiajalist põimitud õpirännet välisriigi kõrgkooli või asutusse ja virtuaalset õpirännet välisriigi kõrgkoolis, samuti Eesti-sisest õpirännet. Kord reguleerib ka välisriigi kõrgkooli immatrikuleeritud üliõpilase füüsilist õpirännet TalTechi, sh praktikat TalTechis, lühiajalist põimitud õpirännet TalTechi ja virtuaalset õpirännet TalTechis Erasmus+ programmi, TalTechi ja välisriigi kõrgkooli vahel sõlmitud kahepoolsete lepingute alusel või oma algatusel.
   3. TalTechi äsja lõpetanul on võimalik kandideerida välispraktikale Erasmus+ programmi alusel, kui ta on üliõpilasena esitanud avalduse hiljemalt üks kuu enne lõputöö kaitsmist korras sätestatud tingimustel ja korras.
   4. Esimese ja teise astme üliõpilaste puhul kohaldatakse oma algatusel välisõppesse siirdumisel korra punkti 2.8.
   5. Oma algatusel TalTechi doktoriõppesse tulevate väliskülalisüliõpilaste tingimused ja kord on reguleeritud teadusprorektori korralduses Tallinna Tehnikaülikooli doktoriõppe väliskülalisüliõpilaste vastuvõtu tingimused ja kord.
   6. Oma algatusel TalTechi esimese ja teise astme tasemeõppesse tulevate väliskülalisüliõpilaste tingimused ja kord on reguleeritud korra punktides 7.1 ja 8.1.
2. **TalTechi üliõpilase füüsiline õpiränne välisriigi kõrgkooli Erasmus+ programmi või kahepoolsete lepingute alusel või oma algatusel** (edaspidi *välisõpe*)
   1. Erasmus+ programmi või TalTechi ja välisriigi kõrgkooli vahel sõlmitud kahepoolsete lepingute alusel õpirände konkursi kuulutab välja õppeosakond kaks korda aastas – kevad- ja sügissemestri alguses. Konkursikuulutus avaldatakse TalTechi välisveebis.
   2. Konkursil võivad osaleda TalTechi üliõpilased, kes vastavad järgmistele tingimustele:
      1. inglise keele oskus on vähemalt B2 tasemel ja täidetud on välisriigi kõrgkooli täiendavad keelenõuded;
      2. TalTechi ees ei ole rahalisi võlgnevusi.
   3. Dekaan võib kehtestada konkursil osalemiseks täiendavaid tingimusi, mis avaldatakse koos konkursikuulutusega TalTechi välisveebis.
   4. Konkursil osalemise avalduse esitab üliõpilane mobiilsusplatvormil SoleMOVE (edaspidi *Solemove*). Külalisüliõpilaseks kandideerimise avalduse kannab õppeosakond semestri alguses õppeinfosüsteemi (edaspidi *ÕIS*).
   5. Konkursitulemuste väljaselgitamiseks moodustatakse teaduskonnas komisjon(id), kuhu kuulub ka õppeosakonna esindaja.
   6. Konkursil eelistatakse üliõpilasi, kes täidavad välisõppe perioodil oma õppekava. Juhul kui üliõpilane on varasemalt välisõppes käinud, kuid ta ei ole välisõppe perioodi jooksul oma õppekava punktist 2.11 tulenevalt nõutavas mahus täitnud, on TalTechil õigus nimetatud üliõpilast lugeda konkurssi mitteedukalt läbinuks ka siis, kui üliõpilase poolt on täidetud punktis 2.2. toodud tingimused ja teaduskonna poolt kehtestatud täiendavad tingimused.
   7. Õppeosakond teavitab kandidaate konkursitulemustest nelja nädala jooksul kandideerimistähtajast alates.
   8. Edukalt konkursi läbinud ja valituks osutunud TalTechi üliõpilase, sh oma algatusel välisõppesse siirduva üliõpilase (*free mover*) külalisüliõpilase staatuse aluseks on dekaani korraldus.
   9. Enne välisõppesse siirdumist koostab üliõpilane välisõpingute plaani ÕIS-is, mis kinnitatakse programmijuhi poolt.
   10. Välisõppesse siirdumiseks sõlmitakse üliõpilase, TalTechi ja välisriigi kõrgkooli vahel kolmepoolne õppeleping (*learning agreement*; edaspidi *kolmepoolne leping*). TalTechi esindab kolmepoolse lepingu allkirjastamisel õppeprorektori poolt selleks volitatud õppeosakonna töötaja või programmijuht. Kolmepoolses lepingus märgitakse muuhulgas ka üliõpilase poolt välisõppes sooritatavad õppeained ja nendele vastavad TalTechi õppeained või õppekava moodulid. Allkirjastatud kolmepoolse lepingu esitab üliõpilane õppeosakonnale.
   11. Välisõppes on esimese ja teise astme üliõpilane kohustatud sooritama oma õppekavasse sobivaid õppeaineid ühe semestri kohta vähemalt 15-ne EAP mahus. Doktoriõppes tuleb üliõpilasel esitada õppeosakonnale vastuvõtva kõrgkooli kinnituskiri välisõppes viibimise perioodi kohta.
   12. Juhul kui välisõppesse minekuks on vajalik taotleda õppimisviisat, siis väljastab õppeosakond üliõpilase soovil vastavasisulise tõendi viisa taotlemiseks.
   13. Erasmus+ stipendiumi saajaga sõlmib TalTech kahepoolse õpirände toetuse kasutamise lepingu välisõppes viibimise perioodiks. Üliõpilasele, kes planeerib õpingud lõpetada välisõppega samal semestril, määratakse Erasmus+ stipendium 15. maini või 15. detsembrini.
   14. Pärast välisõpet esitab üliõpilane õppeosakonnale õpisoorituse tõendi (*Transcript of Records*) ning Erasmus+ programmis osalemisel õpirände toetuse kasutamise lepingus või selle lisades nimetatud dokumendid.
   15. Välisõppes läbitud õpingute arvestamine õppekava täitmisena toimub vastavalt senati kehtestatud varasemate õpingute ja töökogemuse arvestamise eeskirjale.
   16. Punktis 2.14 nimetatud dokumentide esitamata jätmisel või mittetäielikul esitamisel on TalTechil õigus üliõpilasele makstud stipendium tagasi nõuda.
   17. Üliõpilane võib viibida välisõppes kuni kaks semestrit õppeastme kohta, välja arvatud integreeritud bakalaureuse- ja magistriõppes, kus Erasmus+ programmist tulenevalt on lubatud viieaastase õppekava raames viibida välisõppes kuni kaks semestrit esimese kolme õppeaasta jooksul ning uuesti kuni kaks semestrit viimase kahe õppeaasta jooksul. Viibides välisõppes sügissemestril võib üliõpilane esitada Solemoves uue avalduse välisõppe kestuse pikendamiseks, arvestades käesolevas punktis välja toodud õppe maksimaalset kestust. Avaldus välisõppe kestuse pikendamiseks tuleb esitada hiljemalt 1. detsembriks.
   18. Välisõppes tuleb TalTechi üliõpilasel külalisüliõpilasena järgida vastavas välisriigi kõrgkoolis kehtestatud õppekorraldust.
   19. Juhul kui välisriigi kõrgkool teavitab TalTechi üliõpilase poolt välisõppe perioodil akadeemiliste tavade rikkumisest ja/või muust ebaeetilisest käitumisest ja/või kui TalTechi üliõpilane on kandideerinud välisõppesse terveks akadeemiliseks aastaks, kuid ei ole täitnud õppekava välisõppe sügissemestril punktist 2.11 tulenevalt nõutavas mahus, on TalTechil õigus kolmepoolne leping üles öelda, teavitades sellest üliõpilast ja välisriigi kõrgkooli ning katkestades üliõpilase kui külalisüliõpilase õpingud välisõppes dekaani korraldusega.
3. **TalTechi üliõpilase lühiajaline põimitud õpiränne välisriigi kõrgkooli või asutusse Erasmus+ programmi raames**
   1. Erasmus+ programmi raames toimuva lühiajalise põimitud õpirände (nii õppimise kui ka praktika eesmärgil) konkursi kuulutab välja õppeosakond. Konkursikuulutus avaldatakse TalTechi välisveebis.
   2. Konkursil osalemiseks peab lühiajalise põimitud õpirände kursuse sisu vastama üliõpilase erialale.
   3. Konkursil osalemiseks saab üliõpilane esitada avalduse aastaringselt Solemoves. Külalisüliõpilaseks kandideerimise avalduse kannab õppeosakond ÕISi.
   4. Konkursil võivad osaleda TalTechi üliõpilased, kes vastavad järgmistele tingimustele:
      1. inglise keele oskus on vähemalt B2 tasemel ja on täidetud välisriigi kõrgkooli täiendavad keelenõuded;
      2. TalTechi ees ei ole rahalisi võlgnevusi.
   5. Dekaan võib kehtestada konkursil osalemiseks täiendavaid tingimusi, mis avaldatakse koos konkursikuulutusega TalTechi välisveebis.
   6. Nõuetele vastavad külalisüliõpilaseks mineku avaldused, mis on kinnitatud üliõpilase, programmijuhi ning õppeosakonna esindaja poolt ÕIS-is, rahuldatakse nende esitamise ajalises järjekorras kuni jätkub rahalisi vahendeid.
   7. Õppeosakond teavitab kandidaate konkursitulemustest nelja nädala jooksul avalduse esitamisest.
   8. Enne välisõppesse siirdumist koostab üliõpilane välisõpingute plaani ÕIS-is, mis kinnitatakse programmijuhi poolt.
   9. Välisõppesse siirdumiseks sõlmitakse üliõpilase, TalTechi ja välisriigi kõrgkooli vahel kolmepoolne õppeleping (*learning agreement*; edaspidi *kolmepoolne leping*).TalTechi esindab kolmepoolse lepingu allkirjastamisel õppeprorektori poolt selleks volitatud õppeosakonna töötaja või programmijuht. Kolmepoolses lepingus märgitakse muuhulgas ka üliõpilase poolt välisõppes sooritatavad õppeained ja nendele vastavad TalTechi õppeained või õppekava moodulid. Allkirjastatud kolmepoolse lepingu esitab üliõpilane õppeosakonnale.
   10. Juhul kui välisõppesse minekuks on vajalik taotleda õppimisviisat, siis väljastab õppeosakond üliõpilase soovil vastavasisulise tõendi viisa taotlemiseks.
   11. Põimitud õpirände füüsilise kohaloleku osa kestus välisriigi kõrgkoolis või asutuses peab olema 5-30 päeva, millele peab lisanduma virtuaalne osa (kestusnõudeta).
   12. Doktorantide lühiajalise füüsilise õpirände kestus peab olema 5-30 päeva, millele võib aga ei pea lisanduma virtuaalne osa.
   13. Põimitud õpirände õppemahu nõue on vähemalt 3 EAP-d, praktika kui eriõppeaine puhul vähemalt 1 EAP.
   14. Doktorantide lühiajalise füüsilise õpirände puhul (ilma virtuaalse osata) õppemahu nõuet ei rakendata.
   15. Erasmus+ stipendiumi saajaga sõlmib TalTech kahepoolse õpirände toetuse kasutamise lepingu. Üliõpilane, kes planeerib õpingud lõpetada välisõppega samal semestril, saab lühiajalisse õpirändesse suunduda 15. maini või 15. detsembrini.
   16. Pärast põimitud õpirändes osalemist esitab üliõpilane õppeosakonnale õpisoorituse tõendi (*Transcript of Records*).
   17. Põimitud õpirändes läbitud õpingute arvestamine toimub vastavalt senati kehtestatud varasemate õpingute ja töökogemuse arvestamise eeskirjale.
4. **TalTechi üliõpilase virtuaalne õpiränne välisriigi kõrgkoolis** (edaspidi *virtuaalne välisõpe*)
   1. Virtuaalse välisõppe konkursi kuulutab välja õppeosakond kaks korda aastas – sügis- ja kevadsemestril. Konkursikuulutus avaldatakse TalTechi välisveebis.
   2. Dekaan võib kehtestada konkursil osalemiseks tingimusi, mis avaldatakse koos konkursikuulutusega TalTechi välisveebis.
   3. Konkursil osalemise avalduse esitab üliõpilane ÕIS-is.
   4. Programmijuht kooskõlastab üliõpilase virtuaalse välisõppe avalduse.
   5. Õppeosakond teavitab välisriigi kõrgkooli avalduse esitanud TalTechi üliõpilasest.
   6. Välisriigi kõrgkoolil on õigus põhjendatud juhtudel/ oma valikuprotsessist lähtuvalt TalTechi üliõpilase avaldus tagasi lükata.
   7. Pärast virtuaalset välisõpet esitab üliõpilane õppeosakonnale õpisoorituse tõendi (*Transcript of Records*).
   8. Virtuaalses välisõppes läbitud õpingute arvestamine toimub vastavalt senati kehtestatud varasemate õpingute ja töökogemuse arvestamise eeskirjale.
5. **Erasmus+ programmi alusel või oma algatusel praktika välisriigis** (edaspidi *välispraktika*)
   1. Üliõpilane võib sooritada välispraktikat Erasmus+ programmi alusel või oma algatusel ettevõttes, asutuses või organisatsioonis (edaspidi *praktikaettevõte*) oma õpingute ajal, äsja ülikooli lõpetanu (edaspidi *äsja lõpetanu*) ühe aasta jooksul ülikooli lõpetamisest alates.
   2. Informatsioon välispraktikat toetavate rahaliste vahendite konkursi kohta avaldatakse TalTechi välisveebis.
   3. Välispraktika sooritamiseks praktikaettevõtte otsib üliõpilane või äsja lõpetanu ise. Praktikaettevõtte tegevusala ja profiil peavad vastama üliõpilase või äsja lõpetanu erialale.
   4. Konkursil osalemiseks võib üliõpilane esitada aastaringselt või äsja lõpetanu hiljemalt üks kuu enne lõputöö kaitsmist avalduse Solemoves, mille õppeosakonna töötaja kooskõlastab programmijuhiga.
   5. Konkursil võivad osaleda TalTechi üliõpilased või äsja lõpetanud, kes vastavad järgmistele tingimustele:
      1. olemas on praktikaettevõtte kirjalik nõusolek;
      2. rahalise võlgnevuse puudumine TalTechi ees.
   6. Dekaan võib kehtestada konkursil osalemiseks täiendavaid tingimusi, mis avaldatakse koos konkursikuulutusega TalTechi välisveebis.
   7. Õppeosakond teavitab kandidaate konkursitulemustest nelja nädala jooksul avalduse esitamisest.
   8. Juhul, kui õppekava täitmiseks vajalik välispraktika maht on vähemalt 15 EAP-d, esitab üliõpilane ÕIS-is avalduse välispraktikale siirdumiseks semestri õppeainete TalTechis deklareerimise tähtajaks. Edukalt konkursi läbinud üliõpilase välispraktikale siirdumise aluseks on dekaani korraldus.
   9. Välispraktikale siirdumiseks sõlmitakse üliõpilase, TalTechi ja vastuvõtva praktikaettevõtte vahel kolmepoolne praktikaleping. TalTechi esindab praktikalepingu allkirjastamisel programmijuht. Praktikalepingus tuuakse muuhulgas välja välispraktika sisu ja sellele vastav(ad) TalTechi õppeine(d) või õppekava moodul, v.a äsja lõpetanu välispraktika puhul. Allkirjastatud kolmepoolse lepingu esitab üliõpilane õppeosakonnale.
   10. Erasmus+ stipendiumi saajaga sõlmib ülikool kahepoolse õpirände toetuse kasutamise lepingu, mille lisa on punktis 5.9 nimetatud leping.
   11. Sooritatud välispraktika arvestamine toimub vastavusaineks valitud praktika ainele kehtestatud nõuete alusel.
   12. Erasmus + programmi alusel on välispraktika kestus vähemalt kaks kalendrikuud ja mitte rohkem kui kuus kalendrikuud. Üliõpilane, kes planeerib lõpetada õpingud välispraktikaga samal semestril, saab välispraktikale suunduda 15. maini või 15. detsembrini. Oma algatusel välispraktika peab olema sooritatud praktikaaine raames ja selle kestus sõltub õppekavast, millel üliõpilane õpib.
   13. Pärast välispraktikat esitab üliõpilane või äsja lõpetanu ühe kuu jooksul õppeosakonnale õpirände toetuse kasutamise lepingus või selle lisades nimetatud dokumendid.
   14. Punktis 5.13 nimetatud dokumentide esitamata jätmisel või mittetäielikul esitamisel on TalTechil õigus üliõpilasele või äsja lõpetanule makstud stipendium tagasi nõuda.
   15. Kui üliõpilane on sooritanud oma algatusel välispraktika, mille maht on vähemalt 15 EAP-d, siis pikeneb esimese ja teise astme üliõpilase nominaalne õppeaeg semestri võrra, mille jooksul üliõpilane oli välispraktikal ning mille jooksul läbitud välispraktikat arvestab TalTech vähemalt 15 ainepunkti ulatuses. Nominaalse õppeaja pikenemise eelduseks on, et oma algatusel välispraktikale minev üliõpilane on külalisüliõpilase staatuses dekaani korralduse alusel.
6. **Eesti-sisene õpiränne**
   1. TalTechi üliõpilase õppimine külalisüliõpilasena Tartu Ülikoolis, Tallinna Ülikoolis, Eesti Maaülikoolis, Eesti Kunstiakadeemias, Eesti Muusika- ja Teatriakadeemias või teistes Eesti kõrgkoolides, millega TalTech on sõlminud vastava lepingu, toimub järgmiselt:
      1. üliõpilane, kes soovib asuda õppima punktis 6.1 nimetatud Eesti kõrgkooli, esitab ÕIS-is suunamislehe, millele märgib vastuvõtva kõrgkooli nime ja õppeaine(d), mida ta soovib õppida.
      2. programmijuht allkirjastab üliõpilase esitatud külalisüliõpilaseks siirdumise suunamislehe;
      3. külalisüliõpilasena sooritatud õpitulemused kantakse üle vastavalt senati kehtestatud varasemate õpingute ja töökogemuse arvestamise eeskirjale. Üliõpilane lisab vastuvõtvast ülikoolist saadud õpisoorituste tõendi oma VÕTA taotlusele.
   2. TalTechi külalisüliõpilaseks tulek Tartu Ülikoolist, Tallinna Ülikoolist, Eesti Maaülikoolist, Eesti Kunstiakadeemiast, Eesti Muusika- ja Teatriakadeemiast või teistest kõrgkoolidest (edaspidi *koduülikool)*, millega TalTech on sõlminud vastava lepingu, toimub järgmiselt:
      1. külalisüliõpilane esitab koduülikoolis allkirjastatud suunamislehe TalTechi õppeosakonnale. Suunamislehe peab üliõpilane esitama vähemalt seitse kalendripäeva enne TalTechi akadeemilises kalendris märgitud õpingukava esitamise tähtaega. Tähtajaks esitamata dokumentide menetlemisest on TalTechil õigus keelduda.
      2. õppeosakond vormistab suunamislehe alusel külalisüliõpilaseks vastuvõtmise korralduse, mille allkirjastab õppeprorektor;
      3. külalisüliõpilane deklareerib soovitud õppeained TalTechi ÕISis;
      4. teaduskond väljastab külalisüliõpilasele pärast õppeperioodi lõppu õpisoorituste tõendi (eesti ja inglise keeles) või edastab selle külalisüliõpilase soovil tema koduülikooli.
7. **Füüsiline õpiränne välisriigi kõrgkoolist TalTechi Erasmus+ programmi või kahepoolsete lepingute alusel või oma algatusel** 
   1. TalTechi õppima tulekuks esitab välisriigi kõrgkooli üliõpilase, sh oma algatusel õppima tuleva üliõpilase (*free mover*) kandidatuuri kõrgkool, kuhu üliõpilane on immatrikuleeritud.

Üliõpilase nomineerimise aluseks, v.a oma algatusel õppima tuleva üliõpilase puhul, peab olema välisriigi kõrgkooli ja TalTechi vahel sõlmitud Erasmus+ leping konkreetsele ISCED koodile või TalTechi ja välisriigi kõrgkooli vahel sõlmitud kahepoolne leping konkreetsele valdkonnale. Oma algatusel õppima tulevaid üliõpilasi ei võeta TalTechis vastu Infotehnoloogia teaduskonda ja majandusteaduskonda. Oma algatusel õppima tulevate üliõpilaste TalTechis õppimine on võimalik juhul, kui TalTechi ja välisriigi kõrgkooli vahel sõlmitud lepingust tulenevalt jääb TalTechis õppima asumiseks vabu kohti. TalTech võib keelduda vastu võtmast oma algatusel õppima tulevat üliõpilast, kelle usaldusväärsuses on põhjust kahelda või kui on kahtlus, et TalTechi õppima tulek ei ole Eestis viibimise tegelik põhjus ega eesmärk. Keeldumise põhjust ei pea TalTech avaldama.

* 1. Kandideerimistähtajad koos nõutavate dokumentide loeteluga on kättesaadavad TalTechi välisveebis. Tähtajaks esitamata dokumentide menetlemisest on TalTechil õigus keelduda. Konkursil osalemiseks esitab üliõpilane avalduse Solemoves.
  2. Väliskülalisüliõpilase kandidaat peab vastama alljärgnevatele nõuetele:
     1. Inglise keele oskus on vähemalt B2 tasemel (lisatud keeleoskuse tõend);
     2. õpitavad õppeained peavad vastama kandidaadi erialale ja õppeastmele välisriigi kõrgkoolis.
  3. Väliskülalisüliõpilastele pakutavate ingliskeelsete õppeainete loetelu on kättesaadav TalTechi välisveebis. Loetelu uuendatakse kaks korda aastas – aprillis ja oktoobris.
  4. Õppeosakond teavitab konkursitulemustest kandidaate viie nädala jooksul kandideerimistähtajast alates.
  5. Juhul kui TalTechi õppima tulekuks on vaja taotleda viisat, väljastab õppeosakond üliõpilase soovil vastavasisulise tõendi viisa taotlemiseks.
  6. Väliskülalisüliõpilase TalTechis õppimise aluseks on õppeprorektori korraldus.
  7. Väliskülalisüliõpilasel on lubatud muuta oma õpinguk~~s~~ava kahe nädala jooksul semestri algusest. Teaduskond esitab õppeosakonnale iga semestri lõpus väliskülalisüliõpilaste ingliskeelsed õpisoorituste tõendid (*Transcript of Records*). Õppeosakond edastab õpisoorituste tõendi üliõpilase koduülikooli ja üliõpilasele tema nõudmisel digitaalselt.
  8. Väliskülalisüliõpilane võib õppida TalTechis kuni kaks semestrit õppastme kohta, välja arvatud integreeritud bakalaureuse- ja magistriõppes, kus Erasmus+ programmist tulenevalt on lubatud viieaastase integreeritud bakalaureuse- ja magistriõppe raames viibida TalTechis kuni kaks semestrit esimese kolme õppeaasta jooksul ning uuesti kuni kaks semestrit viimase kahe õppeaasta jooksul. Väliskülalisüliõpilane võib esitada ÕIS-is taotluse TalTechis õppe kestuse pikendamiseks, arvestades käesolevas punktis välja toodud õppe maksimaalset kestust. Viibides TalTechis sügissemestril tuleb taotlus õppe kestuse pikendamiseks esitada hiljemalt 1. detsembriks.
  9. Kui väliskülalisüliõpilase lõputööd juhendab TalTechi akadeemiline töötaja, võib väliskülalisüliõpilane TalTechis viibida kuni kaks semestrit. Lõputöö juhendamiseks peab väliskülalisüliõpilane ise leidma TalTechi akadeemilise töötaja, kes nõustub tema lõputööd juhendama.
  10. Väliskülalisüliõpilane on kohustatud järgima Eesti põhiseaduslikku korda ning Eesti ja TalTechi õigusakte, austama põhiseaduslikke väärtusi ja printsiipe, vabadusel, õiglusel ja õigusel tuginevat riiki ning Eesti ühiskonna korraldust, eesti keelt ja kultuuri.

1. **Lühiajaline põimitud õpiränne välisriigi kõrgkoolist TalTechi Erasmus+ programmi raames**
   1. TalTechi Erasmus+ programmi alusel toimuva lühiajalise põimitud õpirände kursusel osalemiseks esitab üliõpilase, sh oma algatusel õppima siirduva üliõpilase (*free mover*) kandidatuuri välisriigi kõrgkool, kuhu üliõpilane on immatrikuleeritud.
   2. Kandideerimistähtajad koos nõutavate dokumentide loeteluga on kättesaadavad TalTechi välisveebis. Tähtajaks esitamata dokumentide menetlemisest on TalTechil õigus keelduda.
   3. Konkursil osalemiseks esitab üliõpilane avalduse Solemoves.
   4. Kandidaat peab vastama alljärgnevatele nõuetele:
      1. inglise keele oskus on vähemalt B2 tasemel;
      2. on olemas TalTechi kirjalik nõusolek kursusel osalemise kohta.
   5. Õppeosakond teavitab konkursitulemustest kandidaate kahe nädala jooksul.
   6. Juhul kui välisõppeks on vajalik taotleda viisat, väljastab õppeosakond üliõpilase soovil vastavasisulise tõendi viisa taotlemiseks.
   7. Väliskülalisüliõpilase TalTechis õppimise aluseks on õppeprorektori korraldus.
   8. Teaduskond esitab õppeosakonnale iga lühiajalise kursuse lõpus väliskülalisüliõpilaste ingliskeelsed õpisoorituste tõendid (*Transcript of Records*).
   9. Õppeosakond edastab õpisoorituste tõendi kõrgkooli, kuhu üliõpilane on immatrikuleeritud, ja üliõpilasele tema nõudmisel digitaalselt.
2. **Virtuaalne õpiränne välisriigi kõrgkoolist TalTechi**
   1. TalTechi virtuaalsel kursusel osalemiseks esitab üliõpilase kandidatuuri välisriigi kõrgkool, kuhu üliõpilane on immatrikuleeritud.
   2. Kandideerimistähtajad koos nõutavate dokumentide loeteluga on kättesaadavad TalTechi välisveebis. Tähtajaks esitamata dokumentide menetlemisest on TalTechil õigus keelduda.
   3. Konkursil osalemiseks esitab üliõpilane avalduse Solemoves.
   4. Õppeosakond teavitab konkursitulemustest kandidaate kahe nädala jooksul kandideerimistähtajast alates.
   5. Väliskülalisüliõpilase TalTechis õppimise aluseks on õppeprorektori korraldus.
   6. Teaduskond esitab õppeosakonnale iga semestri lõpus väliskülalisüliõpilaste ingliskeelsed õpisoorituste tõendid (*Transcript of Records*). Õppeosakond edastab õpisoorituste tõendi välisriigi kõrgkooli, kuhu üliõpilane on immatrikuleeritud, ja üliõpilasele tema nõudmisel digitaalselt.